Ali Abdullah Jaber

Ali Abdullah Saleh Ali Jaber Al-Saeedi (August 1954 – 14 December 2005) na he be a Saudi Arabian Quran reciter, imam den an Islamic scholar. He serve as an Imam of de Masjid al-Haram insyd Mecca, Saudi Arabia den as a lecturer insyd comparative jurisprudence insyd de department of Islamic studies at King Abdulaziz University, Jeddah. He be recognised for ein distinctive den melodic Quran recitation.

 Ein life matter  

 Birth den early life 
Dem born Ali Jaber insyd August 1954 insyd Jeddah, Saudi Arabia, along plus ein twin bro Salem. At de age of 5, he den ein family move from Jeddah to Medina, wer he begin dey learn de Quran. Ein poppie, Abdullah ibn Saleh, die insyd Medina wen Ali Jaber be 11 years old.

 Education 

 Early education 
Ali Jaber begin ein Quran studies under de supervision of Rahmatullah Qari insyd Princess Munira bint Abdul Rahman Mosque. Dem later nominate am to memorize de entire Quran under de guidance of Sheikh Khalil Al-Qari, at de Charitable Society for the Memorization of the Holy Quran insyd Medina, wer he learn Tajwid (Quranic phonetics). During dis period, he cam be acquainted plus Muhammad Ayyub, wey go later cam be an imam of de Prophet's Mosque.

 Postgraduate education 
After he obtain ein first university degree, Ali Jaber pursue postgraduate studies at de Higher Institute of the Judiciary, insyd Riyadh, affiliated plus Imam Muhammad bin Saud Islamic University, he enroll insyd de Master's program insyd de academic year 1396-1397 AH.

He plete ein master's degree plus distinction, presenting a thesis de Department of Comparative Jurisprudence dem title:                                  
 (Arabic: فقه عبد الله بن عمر ما وأثره في مدرسة المدينة, lit. 'The Jurisprudence of Abdullah bin Omar and its Impact on the School of Medina') insyd de Comparative Jurisprudence Department.
He later earn ein doctorate insyd 1987, plus a thesis dem title:
 (Arabic: فقه القاسم بن محمد بن أبي بكر الصديق موازناً بفقه أشهر المجتهدين, lit. 'The jurisprudence of Al-Qasim bin Muhammad bin Abi Bakr Al-Siddiq compared to the jurisprudence of the most famous mujtahids').

 Death 

Ali Jaber die after an illness at Bugshan Hospital insyd Jeddah on 14 December 2005. Dem hold ein funeral prayer at de Masjid al-Haram insyd Mecca on 15 December after de Asr prayer, wey Saleh al-Talib lead. Muhammad Ayyub lead a second funeral prayer.

Dem bury am de same day insyd de Al-Sharayea cemetery insyd Makkah.

 References 

 External links 

 Biography of Ali Jaber (in Arabic)
 Quran recordings of Ali Jaber on Assabile.com

Category:2005 deaths
Category:1953 births
Category:Human
Category:Saudi Arabian imams
Category:Saudi Arabian Quran reciters
Category:20th-century imams
Category:Imams of Masjid al-Haram
Category:Imams of two holy Mosques
Category:Imam Muhammad ibn Saud Islamic University alumni
Category:Academic staff of King Abdulaziz University
Category:2026 Wiki Dey Love Ramadan Contributions
Category:People wey komot Jeddah